**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1265-3/2023.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2023. február 9-i nyilvános ülésére**

**Tárgy:** Hévíz Város Önkormányzat 2023. évi költségvetéséről rendelet-alkotás

**Az előterjesztő:** Papp Gábor polgármester

**Készítette:**  Szintén László közgazdasági osztályvezető

Boros Lajosné számviteli ügyintéző

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

Ügyrendi és Jogi Bizottság

**Kvtv.ességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

**A 2023. évi költségvetés általános indokolása**

# Az államháztartásról szóló 2011. évi CXCV. törvény 24. § (3) és (4) alapján a jegyző által előkészített költségvetési rendelet-tervezetet a polgármester február 15-éig - ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a képviselő-testületnek. 2022. július 27-én a Magyar Közlöny 127. számában megjelent a Magyarország 2023. évi központi költségvetéséről szóló 2022. évi XXV. (a továbbiakban: Kvtv.), így a költségvetés meghatározó sarokszámai ismertek, azok beterjeszthetőek. A költségvetési rendelet megalkotásához az állami támogatások Magyar Államkincstár által történő pontos kimutatása is rendelkezésre áll, amely alapján pontosan lehet vele tervezni, és a költségvetést elfogadni.

# A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban.

Az államháztartásról szóló 2011. évi CXCV. törvény (továbbiakban Áht.) 6. § (1) bekezdése szerint a tervezés a bevételeket és kiadásokat közgazdasági, adminisztratív és a kormányzati funkciók szerinti funkcionális osztályozás szerint kell nyilvántartani és bemutatni. Az Áht. 23. § (2) bekezdése szerint a költségvetési rendeletben be kell mutatni a költségvetési bevételi és kiadási előirányzatokat kötelező feladatok, önként vállalt feladatok, valamint állami (államigazgatási) feladatok szerinti bontásban.

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 10. § (3) bekezdése szerint az önkormányzat – a törvényben meghatározott esetekben - az állammal kötött külön megállapodás alapján elláthat állami feladatokat. Önkormányzatunk ilyen megállapodással nem rendelkezik, így ebben az értelemben állami feladatot nem lát el.

A törvény a kötelező feladatellátás mértékét, arányait nem szabályozza, azokra állami támogatást biztosít mutatószámok alapján, továbbiakról a képviselő-testület dönthet. A kötelező és önként vállalt feladatok ellátását a kapcsolódó állami támogatások nem fedezik. A feladatok ellátását az önkormányzat saját bevételeiből, elsősorban közhatalmi, valamint működési bevételeiből, az egyéb államháztartáson belüli támogatási bevételekből és az államháztartáson kívülről történő pénzeszköz átvételekből származó összegekkel biztosítja. A bevételek és kiadások tervezhetőségét jelentősen befolyásolták az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében megalkotott egyes veszélyhelyzeti szabályok.

## A koronavírus-világjárvány nemzetgazdaságot érintő hatásának enyhítése érdekében hozott 2020-2021. évi kormányzati intézkedések az önkormányzatok bevételi forrásainak arányát átalakították, kiadási oldalon kiemelkedő szerepet kapott a kötelező – önként vállalt feladatok elkülönítése. 2022. évben az energiaárak rekordmagasságba emelkedtek, elsősorban **Oroszország Ukrajna elleni inváziója,** valamint gázkészleteinek **háborús fegyverként**való felhasználása miatt. Ennek hatása a gazdaság minden területét érintette, illetve érinti, köztük az önkormányzatokat és intézményeiket is. Előtérbe került az energiagazdálkodás kérdése.

Az Mötv. 13. § (1) bekezdése határozza meg a helyi közügyek, valamint a helyben biztosítható közfeladatok körében ellátandó helyi önkormányzati feladatokat, ún. kötelezően ellátandó feladatokat, melyek ellátására - ha nem is 100 %-os fedezetként, de - állami támogatásban részesülnek az önkormányzatok. Az eddigi, mutatószámokra épülő támogatás mellett megjelent az energiaár emelkedése miatti kiegészítő támogatás (ún. rezsitámogatás) is.

Hévíz Város Önkormányzat az említett jogszabályban meghatározott feladatokon túl továbbra is felvállal több önként vállalt feladatot is a városi turizmus vonzóbbá tétele, illetve a helyi lakosság érdekében.

A szociális igazgatásról és a szociális ellátásokról szóló 1993. évi III. törvény módosítása alapjaiban változtatja meg a szociális gondoskodásban részt vevők terheit. Mindenki felelős önmagáért, kiemelkedik az egyéni és a hozzátartozói felelősség. A gondoskodási sorban a következő szinten a települési önkormányzatok állnak, azzal a kikötéssel, hogy kizárólag a jogszabályban meghatározott feltételek szerint áll fenn gondoskodási kötelezettség. Az állami támogatás összegének meghatározását ezek a tényezők is befolyásolták. Az energiaválság okozta többletteher ellenére e feladat ellátására az előző évekhez viszonyítva csökkent az állam által nyújtott fedezet aránya.

Ezért is fontos kiemelni, hogy Hévíz Város Önkormányzat önként vállalt feladatainak része a szociális bennlakásos ellátási forma, melynek ellátása továbbra is két telephelyen történik és fenntartása nem költséghatékony. Mindkét telephelyre külön-külön biztosítani kell az ápolási személyi és infrastrukturális feltételeket, amelyek az ellátottak rossz állapota miatt különösen költséges, és az elmúlt időszak bebizonyította, hogy nagy felelősséggel is jár.

A térítési díjak rendszere és mértéke felülvizsgálatra került az elmúlt időszakban, de az elfogadott emelést a kormányzati gazdasági intézkedések miatt csak 2022. július 1-től lehetett érvényesíteni.

A nem kötelező önkormányzati feladatellátások másik formája a profitorientált tevékenységek.

A Gróf I. Festetics György Művelődési Központ, Városi Könyvtár és Muzeális Gyűjtemény a könyvtár és közművelődés kötelező feladatait látja el, melyekre az állam finanszírozást biztosít.

A múzeumi tevékenység önként vállalt feladat, amely kiszámítható költségekkel bír.

A fenti intézményi költségracionalizálás fontos eleme továbbra is az ingatlan hasznosítás. A szociális intézmény jelenleg 5 telephelyen, az óvoda 2022. szeptember 1-től 1 telephelyen, a művelődési intézmény 4 telephelyen látja el tevékenységét. Az épületek fenntartási- működtetési és karbantartási kiadásai mellett – melynek jelentősége az energiaválság miatt megnőtt -, a jövőben a felújításra is komoly összeget kellene fordítani. Továbbra is cél a több telephelyen ellátott feladatok összevonása (mely a kevesebb energiafelhasználás céljából időszakosan meg is valósult), és a felszabaduló ingatlan(ok) más célú hasznosítása.

A HÉVÜZ Hévíz Városüzemeltetési Kft látja el 2021. február 15-től Hévíz város közigazgatási területén a gépjárművek parkolásának biztosítását (várakozási közszolgálatás), 2022. január 1-től pedig a Fontana Filmszínház üzemeltetését (önként vállalt feladat).

Hévíz Város nívójának fenntartása fontos és szükséges, hiszen enélkül a turizmus hanyatlása bevétel kiesést generálhat, amely tovább gyűrűzve növeli a negatív hatásokat.

Továbbra is kiemelkedő jelentőséggel bírnak az Európai Unió által finanszírozott beruházások, melyek nagy mértékben befolyásolják a költségvetési főösszeget.

A felsorolt gazdasági események, intézkedések tükrében kerültek tervezésre a 2023. évi bevételek és kiadások.

**Bevételek**

**2023. évi bevételi** előirányzatok összege **4 350 849 000 forint.**

***Költségvetési bevételek*** tervezett összege 2 335 362 000 forint, mely a működési és a felhalmozási bevételek tervezett együttes összege.

A **működési pénzforgalmi bevételek** tervezett összege 2 328 892 000 forint.

Az **állami támogatásként** tervezhető összeget (522 170 000 forint) a Kvtv. határozza meg. A Kvtv., 2. számú mellékletében tartalmazza a helyi önkormányzatok általános működésének és ágazati feladatainak támogatására megállapított támogatási fajtákat és mértékeket. Jelen költségvetési rendelet-tervezet készítésekor már rendelkezésre áll a 2023. évi állami támogatás összegének megállapításához szükséges igény- illetve mutatószám felmérés, valamint a támogatás forintosított összege.

Az önkormányzatunk működésének és ágazati feladatainak elvégzéséhez megállapított állami támogatás 2023. évi eredeti előirányzatként kimutatható összege - a Magyar Államkincstárhoz az ebr42 rendszerébe leadott előzetesen adatok alapján – 522 169 657 forint, mellyel szemben 119 190 720 forint szolidaritási hozzájárulás fizetendő (teljesítése nettó finanszírozás keretében történik). A szolidaritási hozzájárulás Hévíz Város Önkormányzat költségvetési rendeletében 2021. évben jelent meg új elemként. Alapja az iparűzési adóerő-képességet meghatározó adóalap.

Az eredeti támogatási előirányzaton belüli részletezéseket a 4. melléklet tartalmazza, köztük az ún. rezsitámogatás összegét is 31 656 588 forint összegben.

Kulturális ágazatban közfeladatot ellátók 2022. évi 20 %-os béremelésével összefüggő többletkiadás fedezetére 2023-ban is 3 382 000 forint támogatásban részesül az önkormányzat.

**Egyéb működési célú támogatások** bevételei államháztartáson belülről (6. melléklet): 2023. évi tervezett összege 39 603 000 forint.

*- Az Önkormányzat* Hévízi-tó átfogó tóvédelmi programja KEHOP-4.1.0-15-2016-00050 pályázat keretében a módosított szerződés alapján várható működési támogatás összege 11 336 000 forint.

- A jelzőrendszeres házi segítségnyújtás esetében még nem történt meg a 2023. évre vonatkozó támogatási szerződés aláírása, ezért a támogatás 1 900 000 forint összegben a 2022. évi összeggel lett tervezve.

*- Teréz Anya Szociális Integrált Intézménynél* az Áht-n belülről átvett támogatás tervezhető összege 23 420 ezer forint. Az előirányzat tartalmazza a Társadalom Biztosítási Alaptól várható támogatás összegét.

- *GAMESZ* által közfoglalkoztatottak után járó támogatás tervezett összege 2 947 ezer forint.

Államháztartáson kívülről átvett pénzeszköz előirányzatát a Hévízi Tiszta Forrás Dalkör által visszatérítendő 5 000 000 forint támogatás képezi, melyet a 157/2022. (VIII.29.) KT határozat alapján EMVA támogatás előfinanszírozására kapott. A támogatás visszafizetése 2023. évben valósul meg.

**Közhatalmi bevétel** (5. melléklet) tervezett összege az Önkormányzat költségvetésében jelenik meg, mely 1 182 874 000 forint. Az adómértékek a Hévíz Város Önkormányzat képviselő-testületének 32/2022 (XI.24.) rendeletével módosított helyi adókról szóló 4/2010 (II.10.) rendeletben meghatározottak szerint kerültek figyelembe vételre. Az idegenforgalmi adó 2023. évi előirányzatának alapja a 2022. évben Hévízen eltöltött vendégéjszakák száma.

Az iparűzési adóban új, kedvezményes adóalap megállapítás lép életbe, mely a kisvállalkozókat segíti, az önkormányzatoknak pedig ismét egy bevételkiesést jelent.

A **felhalmozási pénzforgalmi bevételek** tervezett összege 6 470 000 forint. (7. melléklet)

Felhalmozási célú átvett pénzeszközökön belül munkáltatói lakásépítési kölcsön 2023. évben várható megtérülése 2 246 000 forint.

Csapadékvíz infrastruktúra fejlesztés Hévízen TOP-2.1.3-16-ZA1-2021-00047 pályázat keretében elnyert támogatás még ki nem utalt összege 3 591 000 forint.

Az ingatlan értékesítések között szerepel a Hévíz, Kölcsey u 964/9 hrsz -en lévő építmény felújítását követő kiszámlázott összeg nettó része: 633 000 forint.

***Finanszírozási bevételeket*** az előző évi költségvetési maradvány összege 2 015 487 000 forint értékben (melyből az önkormányzat részére kiutalt, de még fel nem használt pályázati támogatások: 1 647 845 000 forint), valamint az államháztartáson belüli megelőzések pedig 18 337 000 forint értékben teszi ki.

**Kiadások**

**2023. évre tervezett kiadási** előirányzatok összege – azonosan a bevételi előirányzattal – **4 350 849 000 forint.**

***Költségvetési kiadások*** előirányzott összege 4 138 038 000 forint.

**Működési pénzforgalmi kiadások** tervezett összege 2 860 864 000 forint.

Az Önkormányzat esetében a működési kiadások feladatokra lebontott előirányzatai a 13. mellékletben láthatóak. Intézmények esetében kiemelt előirányzatokat kormányzati funkciók szerinti bontásban a 15. melléklet, illetve az ahhoz kapcsolódó, összefoglaló intézményi pénzügyi mérlegek (16-20. mellékletek) tartalmazzák a tervezett kiadások mértékét.

**Személyi juttatások** tervezett előirányzata 957 708 000 forint.

Önkormányzati szinten egységes bérrendezés történt 2022. évben a különböző ágazatok sajátos jogszabályi előírásainak figyelembe vételével. A 572/2022 (XII.23.) Korm. rendelet alapján 2023. évben a kötelező legkisebb minimálbér 232 000 forint/hó-ra, és a garantált bérminimum pedig 296 400 forint/hó-ra nőtt, mely 14-16%-os béremelkedést jelent jogszabályi alapon a legalacsonyabb keresetűek számára. Az előző évtől eltérően a minimálbér emelésen túl más béremelést központilag nem szabályoztak.

A Kormány a munkába járás címen adható költségtérítés egyes szabályainak veszélyhelyzetben történő alkalmazásáról szóló 16/2023 (I.27.) rendeletében 2023. január 01-től 30 Ft/km összegben határozza meg a személyi jövedelemadóról szóló 1995. évi CXVII. törvény (továbbiakban SZJA tv.) 25. § (2) bekezdésében meghatározott nem önálló tevékenységből származó jövedelemnek számító (adómentes) bevétel értékhatárától eltérően. A munkába járással kapcsolatos utazási költségtérítésről szóló 39/2010 (II.26.) korm.rendelet 4. §-a továbbra is szabályozza, hogy a SZJA tv-ben meghatározott összeg 60 %-a jár a dolgozónak, a különbözetről pedig a munkáltató dönt a mérlegelési jogköre alapján. A Hévízi Polgármesteri Hivatal Közszolgálati szabályzata II. rész 16/1 pontja alapján a Hivatal a SZJA tv-ben meghatározottak szerint 100 % -ban téríti meg a munkába járás költségeit. A módosító rendelkezés a költségvetési rendelet-tervezet elkészítéséig nem írta felül a SZJA tv. 25. §-ban szereplő 15 Ft-ot, valamint a veszélyhelyzet idejére vonatkozik (hatályos: 2023. május 29-ig), ezért szükséges a 30 Ft jóváhagyásáról helyileg rendelkezni. Minden érintett dolgozó munkába járásához rendelkezésre áll a szükséges forrás.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 143. § (1) bekezdése előírja, hogy az illetmény kifizetése a köztisztviselő által választott fizetési számlára történő átutalással, fizetési számla hiányában pénzforgalmi számláról történő készpénzkifizetés kézbesítése útján történik, melyhez a (2) bekezdés alapján a köztisztviselő részére legfeljebb havonta a központi költségvetésről szóló Kvtv.ben meghatározott mértékű bankszámla-hozzájárulás adható.

A vonatkozó Kvtv. 65. § (5) bekezdése alapján az egy foglalkoztatottnak havonta adható bankszámla-hozzájárulás mértéke a 2023. évben legfeljebb 1000 forint. A leírtak alapján évente bruttó 12 000 Ft/fő hozzájárulást jelent a dolgozók bankköltségéhez, melynek számfejtése, kifizetése évente utólag egyösszegben történik. Javasolt a polgármesteri hivatalban az egységes foglalkoztatás politika miatt a köztisztviselőkön kívüli 2 fő munkavállaó részére is biztosítani.

A személyi kiadások között tervezésre kerültek valamennyi intézmény esetében a 2023. évi soros előrelépések, a dolgozókat megillető jubileumi jutalmak, valamint a felmentési illetmények.

2023. évben a teljesítményelvű jutalmazásra előre tervezetten nem lesz forrás biztosítva, de az intézmények a személyi juttatások kiemelt kiadási előirányzaton képzett maradványa a költségvetési rendeletben foglaltak szerint jutalomként kifizethető. A Kttv. lehetőséget biztosít a hivatali szervezet vezetője részére rendkívüli, célhoz köthető feladatok megállapítására a köztisztviselő részére, amelynek teljesítése a munkakör ellátásából adódó általános munkaterhet jelentősen meghaladja (a továbbiakban: célfeladat). A célfeladat eredményes végrehajtásáért - a köztisztviselő illetményén felül - céljuttatás határozható meg a megállapított személyi juttatások előirányzatán belül. Az elmúlt évek gazdaságot érintő eseményei miatt szükségessé vált célfeladatok meghatározása az önkormányzati feladatok végrehajtása érdekében, melyre ez évben is 3 000 000 forint került betervezésre. A Kttv. alapján a köztisztviselői cafetéria kötelező juttatás. A Kvtv. 65. § (4) bekezdése alapján az előirányzott cafetéria keret nettó 400 000 (bruttó 512 000) forint/fő/év, melyet szintén javasolt a polgármesteri hivatalban az egységes foglalkoztatás politika miatt a köztisztviselőkön kívüli 2 fő munkavállaó részére is biztosítani.

**Munkaadót terhelő járulékok és szociális hozzájárulás** tervezett összege 139 367 000 forint, melyet elsősorban a szociális hozzájárulási adóról szóló 2018. évi LII. törvény szerint 13 %-os SZOCHO képez.

**Dologi kiadások** tervezett előirányzata 1 501 492 000 forint. A sort az önkormányzat és intézményei általános működési feladatain túl beruházások, uniós támogatások dologi kiadási tételei növelik. Az előirányzat kialakításánál a takarékos gazdálkodás szempontját tartották szem előtt az intézmények. A villany- és gázdíj emelkedés miatti többletköltségek nagy arányát képezik az előző évhez viszonyított növekedésnek.

Ezen a soron jelenik meg Keszthely és Alsópáhok részére az 1991. évben kötött szerződés alapján évente fizetendő összeg.

**Működési célú támogatások** 2023. évben az államháztartáson belülre átadott támogatás előirányzat 6 459 000 forint, az államháztartáson kívülre átadott támogatás előirányzata   
95 339 000 forint. Az előirányzat támogatott szervezetenkénti bontását az 8. melléklet tartalmazza, melynek része a Hévízi Tiszta Forrás Dalkör által 2022. évben elnyert EMVA támogatáshoz biztosított 298 000 forint önerő is.

A támogatások között kiemelkedő a Hévízi Turisztikai Nonprofit Kft 63 000 000 forint, valamint a Hévíz Sportkör TAO pályázat működési célú önrészére biztosított 24 641 000 forint támogatási összege.

**A tartalék** tervezett összege 25 000 000 forint, melyből a működési céltartalék előirányzata 5 000 000 forint, az általános tartalék pedig 20 000 000 forint. A felhalmozási tartalék 0 forint. (10. melléklet)

**Felhalmozási pénzforgalmi kiadások**összege 1 277 174 000 forint.

Beruházások eddig tervezett összege 1 270 817 000 forint, Felújítások tervezett összege pedig 5 715 000 forint. Ezek az összegek növekedhetnek az év közben elnyert EU-s és kormányzati pályázatok hatására.

A beruházások között betervezésre kerültek az önkormányzat és intézményei zavartalan működése érdekében informatikai eszközök, gépek, berendezések beszerzése, valamint több szempontból is kiemelkedő jelentőségű beruházások, melyek az előző években kezdődtek meg a pályázatok benyújtásával, közbeszerzések lefolytatásával, szerződések megkötésével, illetve kivitelezések megkezdésével.

A felhalmozási kiadások részletes - intézményenkénti és felhalmozási célonkénti - tervezését az 9. melléklet tartalmazza.

**Finanszírozási célú kiadás:**

A Magyar Államkincstár nettó finanszírozás keretében 2022. évben kiutalt a 2023. évi állami támogatás előlegét. A 2023. évi költségvetésben a megelőlegezést vissza kell vezetni.

A hosszú lejáratú fejlesztési hitel részleteit a 23. melléklet tartalmazza. A hitelállomány fennmaradó összege 748 619 000 forint, az utána fizetendő éves kamat 44 750 000 forint.

**Létszám**

Az Önkormányzat és intézményei létszámkerete 2023. január 1. napjával 163,5 főre csökkent a megtett intézkedések hatására.

A létszámok nagyságát és összetételét az 22. melléklet részletesen tartalmazza, melynek részeként megjelenik az állandó munkavállalók mellett - a júniustól augusztusig terjedő időszakra - 2 fő adóellenőr alkalmazása is.

**Közvetett támogatások**

Az Áht. 24. § (4) bekezdés c) pontja írja elő a költségvetés előkészítésekor a képviselő-testület részére tájékoztatásként a közvetetett támogatásokat tartalmazó kimutatást. A közvetett támogatások 2023. évre tervezett összege 203 071 000 forint, mely összeget az adóelengedéseken és az adókedvezményeken túl a Teréz Anya Integrált Szociális Intézmény méltányossági okból biztosított támogatásai teszik ki.

A közvetett támogatások nyújtásának jogcímenként részletezett összegét a 25. számú melléklet tartalmazza.

**Rendelet részletes indokolás**

1. **§**

A költségvetés szerkezetét határozza meg és személyi hatályát állapítja meg.

1. **§**

Az Áht. előírásainak megfelelően meghatározza a költségvetés címrendjét.

**3 - 5. §**

Rögzíti az Önkormányzat bevételi és kiadási fő összegeit, kiemelt előirányzatait a megfelelő hivatkozási helyek, mellékletek megjelölésével.

**6 - 10. §**

Az önkormányzat költségvetési szerveinek bevételi és kiadási főösszegét rögzíti.

**11. §**

A költségvetési szervek 2023. január 1-ei létszámkeretét állapítja meg.

**12. §**

A rendelet szabályozza a költségvetési szerveknél foglalkoztatottak cafetéria összegét.

**12/A §**

A rendelet szabályozza a költségvetési szerveknél foglalkoztatottak saját gépjárművel történő munkába járásának költségtérítését.

**13. §**

A több éves kihatással járó kötelezettségeket állapítja meg.

**14. §**

A költségvetési maradvány feletti jogokat és a felhasználás módját szabályozza.

**15. §**

Rögzíti a költségvetés végrehajtásának szabályait.

**16 – 19. §**

Meghatározza a költségvetési szervek gazdálkodására vonatkozó szabályokat.

**20. §**

Megállapítja a Polgármester hatáskörét.

**21. §**

Rögzíti, hogy tárgy évben mely banknál vezetett számlákon bonyolódhat  
 pénzforgalom.

**22 – 23. §**

A követelések, kintlévőségek nyomon követéséről és arról való lemondás  
 lehetőségeit taglalja.

**24 – 25. §**

Az egyes eljárások sajátos szabályait állapítja meg.

**26-27. §**

Vegyes rendelkezéseket állapít meg.

Tisztelt Képviselő-testület!

Az előterjesztésben részletesen bemutatott számok és adatok pontosan alátámasztják azt, hogy a 2023. évi költségvetés összeállítása az állami támogatáspolitika változása, valamint a koronavírus-világjárvány nemzetgazdaságot érintő hatásának enyhítése érdekében hozott 2020-2021. évi gazdasági intézkedések miatt és a 2022. évi energiaválság következményei hátrányosan érintik Hévíz Város Önkormányzatát. Az előterjesztés és a 2023. évi költségvetés tervezett összeállítása során alapos mérlegelés az igények pontos felülvizsgálata és a jövőre vonatkozó megoldás szándéka alakította ki az előirányzatokat.

A 2023. évi költségvetés összeállítása során az előző évekhez hasonlóan kiemelt cél volt, hogy az önkormányzati feladatellátás és a folyamatban lévő európai uniós pályázati fejlesztések megvalósítása az ellátási színvonal csökkentése nélkül finanszírozható legyen. Ahhoz, hogy a város által elhatározott fejlesztéspolitika reális cél maradjon, az elkövetkező években továbbra is vizsgálni kell az önkormányzat által kötelezően ellátandó feladatok ellátási színvonalát és felül kell vizsgálni az önkormányzat által önként vállalt feladatok közép és hosszú távú fenntarthatóságát.

A térítési díjak és a helyi adó mértékek felülvizsgálata után át kell tekinteni a kedvezmények, mentességek megfogalmazását és mértékét, az egyes adómértékek helyi adó törvényben foglalt korlátait figyelembe véve. Át kell gondolni az önkormányzati vagyonban rejlő tartalékok feltárását nem kimondottan a fejlesztéspolitika forrásainak biztosítása érdekében. Javasolt számba venni azokat az ingatlanokat, amelyek értékesítése szóba kerülhet.

A beterjesztett 2023. évi költségvetés a működés feltételeit megteremti. A jövő érdekében mindenképpen indokolt a következő évek stabil költségvetésének megalapozásához a fentiekben vázolt, megkezdett intézkedések folytatása, véghez vitele.

Kérem a tisztelt Képviselő-testületet, hogy a – költségvetési rendelet-tervezet megismerése és megvitatása után – jelen előterjesztéssel benyújtott költségvetési rendeletet szíveskedjen elfogadni.

A költségvetési rendelet minősített többségi szavazattal fogadható el.

**Adósságot keletkeztető ügyletek**

Az államháztartásról szóló 2011. évi CXCV. törvény 29/A §-a szabályozza, hogy az önkormányzat a költségvetési rendelet elfogadásáig, határozatban állapítja meg a saját bevételeinek és az adósságot keletkeztető ügyleteiből eredő fizetési kötelezettséget a költségvetési évet követő három évre várható összegét.

Magyarország gazdasági stabilitásáról szóló 2011. évi CXCIV. törvény 45. § (1) bekezdése a) pontja felhatalmazása alapján kiadott jogszabályban leírtak szerint meghatározza a saját bevételeinek, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. Az Önkormányzatnak ez évet és következő három évet terhelően nincs váltó, lízing, halasztott fizetési és kezességvállalásból eredő fizetési kötelezettsége. A határozati javaslat a jogszabály által előírt időszakra a saját bevételeket, valamint a hitelből eredő fizetési kötelezettséget tartalmazza.

**2.**

**Határozati javaslat**

1. Hévíz Város Önkormányzat Képviselő-testülete Hévíz Város Önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2023. évi költségvetési évet követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| Megnevezés | Sorszám | Tárgy év  2023. | Saját bevétel és adósságot keletkeztető ügyletből eredő fizetési kötelezettség a tárgyévet követő | | |
| 1. évben | 2. évben | 3. évben |
| 1 | 2 | 3 | 4 | 5 | 6 |
| Helyi adók | 1 | 1 142 374 000 | 1 200 000 000 | 1 200 000 000 | 1 200 000 000 |
| Tulajdonosi bevételek | 2 | 0 | 0 | 0 | 0 |
| Díjak, pótlékok, bírságok, települési adók | 3 | 14 500 000 | 4 500 000 | 4 500 000 | 4 500 000 |
| Immateriális javak, ingatlanok és egyéb tárgyi eszközök értékesítése | 4 |  |  |  |  |
| Részesedések értékesítése és részesedések megszűnéséhez kapcsolódó bevételek | 5 | 0 | 0 | 0 | 0 |
| Privatizációból származó bevételek | 6 |  |  |  |  |
| Garancia- és kezességvállalásból származó megtérülések | 7 |  |  |  |  |
| **Saját bevételek (01+... +07)** | 8 | **1 156 874 000** | **1 204 500 000** | **1 204 500 000** | **1 204 500 000** |
| **Saját bevételek (08. sor) 50%-a** | 9 | **578 437 000** | **602 250 000** | **602 250 000** | **602 250 000** |
| **Előző év(ek)ben keletkezett fizetési kötelezettség (11+...+17)** | 10 | **194 474 000** | **194 474 000** | **194 474 000** | **194 474 000** |
| Hitelből eredő fizetési kötelezettség | 11 | **194 474 000** | **194 474 000** | **194 474 000** | **194 474 000** |
| Kölcsönből eredő fizetési kötelezettség | 12 |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |
| Adott váltóból eredő fizetési kötelezettség | 14 |  |  |  |  |
| Pénzügyi lízingből eredő fizetési kötelezettség | 15 |  |  |  |  |
| Halasztott fizetés, részletfizetési kötelezettsége | 16 |  |  |  |  |
| Szerződésben kikötött visszavásárlási kötelezettség | 17 |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (19+...+25)** | 19 |  |  |  |  |
| Hitelből eredő fizetési kötelezettség | 20 |  |  |  |  |
| Kölcsönből eredő fizetési kötelezettség | 21 |  |  |  |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |
| Adott váltóból eredő fizetési kötelezettség | 23 |  |  |  |  |
| Pénzügyi lízingből eredő fizetési kötelezettség | 24 |  |  |  |  |
| Halasztott fizetés, részletfizetési kötelezettsége | 25 |  |  |  |  |
| Szerződésben kikötött visszavásárlási kötelezettség | 26 |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |
| **Fizetési kötelezettség összesen (10+19)** | 28 | **194 474 000** | **194 474 000** | **194 474 000** | **194 474 000** |
| **Fizetési kötelezettséggel csökkentett saját bevétel (9-28)** | 29 | **383 963 000** | **407 776 000** | **407 776 000** | **407 776 000** |

1. Az adósságot keletkeztető ügyletekben történő változás esetén újabb kimutatást szükséges készíteni tájékoztatás céljából.

Felelős: Papp Gábor polgármester

Határidő: éves beszámolók

**3.**

**Előzetes hatásvizsgálat:**

A jogalkotásról szóló 2010. évi CXXX. Kvtv. 16. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat2023. évi költségvetésről.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

**Költségvetési hatása:** A 2023. évi költségvetési rendelet megalkotásához kapcsolódó előzetes hatásvizsgálat során megállapítható, hogy az önkormányzatnak törvényben foglalt kötelezettsége az adott évre költségvetést alkotni az államháztartásról szóló 2011. évi CXCV. törvény 23 -24. §-ban kapott felhatalmazás alapján.

**Rendelet megalkotásának szükségessége**: A rendelet megalkotásának elmaradása esetén a költségvetésben meghatározott feladatok végrehajtása nem lehetséges. Amennyiben a költségvetési rendeletet a jogszabályban foglalt határidőig fogadja el a képviselő testület, úgy az államháztartásról szóló 2011. évi CXCV. törvény 108. §-a alapján az elemi költségvetésről az államháztartás információs rendszere keretében történő adatszolgáltatást sem tudja teljesíteni. Ha a helyi önkormányzat ezt az adatszolgáltatási kötelezettségét határidőig nem teljesíti, a helyi önkormányzatokért felelős miniszter a határidő utolsó napját követő hónaptól az információ szolgáltatásáig a nettó finanszírozás alapján a helyi önkormányzatot megillető összeg folyósítását felfüggeszti.

**A jogszabály alkalmazásához szükséges személyi, szervezeti, tárgyi és pénzügyi feltételek** a költségvetési rendelet esetében több szempontból is nehezen értelmezhetők. A költségvetés meghatározza a költségvetési szervek létszámkeretét, így a személyi erőforrások tekintetében konkrét rendelkezéseket tartalmaz, bizonyos befolyással bír a szervezeti struktúrára, az utóbbiról azonban nem a költségvetési rendelet keretei között dönt az önkormányzat. A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendelet társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok befolyásolják a kötelezően ellátandó feladatok minőségét, az önként vállalt feladatok mennyiségét és azok színvonalát. A költségvetés az egyes ágazatok szakmai programjai, részkoncepciói alapján készül, mely elsősorban a kötelező feladatellátásból adódó feladatokat tartalmazza. Az adminisztratív terhek nem változnak.

**Egyeztetési kötelezettség:** Valamennyi költségvetési szerv vezetővel egyeztetésre kerültek az intézmények költségvetései, melyről jegyzőkönyv készült.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Boros Lajosné | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | GAMESZ igazgató |  |  |
| Hermann Katalin | FGYMK igazgató |  |  |
| Varga András | TASZII intézményvezető |  |  |
| Nagy Sándorné | Óvoda vezető |  |  |