**Előterjesztés**

**Hévíz Város Önkormányzat Képviselő-testületének**

**2023. február 9-i nyilvános ülésére**

**Tárgy:** A Hévízi Turisztikai Nonprofit Kft. 2023. évi üzleti tervének elfogadásához mandátum biztosítása.

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság várhatóan 2023. februárban tartja taggyűlését, ahol Hévízi Turisztikai Nonprofit Kft. 2023. évi üzleti tervének elfogadása tárgyalásra kerül.

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

A Hévízi Turisztikai Nonprofit Kft 2023. évi üzleti tervében 2022. évhez képest csökkentett a kiadási költségein 61.900 ezer forinttal, 114.000 ezer forintra, melyből 20.000 ezer forint marketing tevékenységgel kapcsolatos kiadás, részletes megbontását az üzleti terv tartalmazza, hogy milyen célokra és hová kerül kifizetésre. A társaság működési és karbantartási költségeire 59.300 ezer forinttal számol, ebből a legnagyobb összeget, 37.000 ezer forintot a bérköltség és járulékai képeznek. Az egyéb személyi költségeknél 3.600 ezer forinttal terveztek, míg a könyvviteli és könyvvizsgálati kiadások 5.000 forintos éves kiadása várható. Kisebb összegű kifizetést jelentenek, a telefon, internet, irodabérlet, postaköltség és anyagköltségek. Részletesen az üzleti tervben került bemutatásra.

A társaság bevételként tervezett összege 114.000 ezer forint, melyből a legnagyobb összeget Hévíz Város Önkormányzat 63 ezer forintos támogatása képvisel. A szolgáltatók imázs kampány formájában várhatóan 16.500 ezer forinttal járulnak hozzá a bevételekhez.

Az üzleti terv részletesen tájékoztatást ad az ellátandó feladatokról, azok kiadásairól, egyéb bevételi lehetőségekről.

Az előterjesztés 1. számú mellékletét képező üzleti terv elfogadását javasoljuk. a Képviselő-testületnek.

A döntéshez egyszerű szótöbbség szükséges.

**II.**

**HATÁROZATI JAVASLAT**

1. Hévíz Város Önkormányzat Képviselő-testülete mandátumot biztosít a polgármester részére a Hévízi Turisztikai Nonprofit Korlátolt Felelősségű Társaság (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) 2023. évi taggyűlésére, amelynek alapján szavazzon igennel arra, hogy a taggyűlés a 2023. évi üzleti terv napirendet tárgyalja és napirendek szavazása során következő szavazatokat adja le:

a) Hévíz Város Önkormányzat tag igennel szavaz a Hévízi Turisztikai Nonprofit Kft. 2023. évi üzleti tervének elfogadására.

2. A Képviselő-testület jóváhagyja, hogy a polgármester akadályoztatása esetén a taggyűlésen az alpolgármester járjon el az önkormányzat nevében.

Felelős: Papp Gábor polgármester

Határidő: 2023. március 31.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |