**Előterjesztés**

**Hévíz Város Önkormányzat Képviselő-testülete**

**2023. február 9-ei nyilvános ülésére**

**Tárgy:** Tájékoztatás hulladékgazdálkodási közszolgáltatási szerződés megkötéséről

**Az előterjesztő:** Papp Gábor polgármester

**Készítette:**  Zerényi Attila beruházási és műszaki ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor polgármester

**1.**

**Tárgy és tényállás ismertetése**

Tisztelt Képviselő-testület!

Hévíz város közigazgatási területén, összefüggésben a ZALAISPA Hulladékgazdálkodási Társulás tevékenységével a hulladékgazdálkodási közszolgáltatási tevékenységet 2017. október 1-től Zalai Közszolgáltató Nonprofit Kft. látja el. A Zalai Közszolgáltató Nkft. tevékenységét a hulladékgazdálkodási közszolgáltatási szerződés, valamint közreműködői szerződés szabályozza.

Ezen hivatkozott szerződések időbeli hatálya 2022. december 31-én lejárt. A Képviselő-testület 226/2022. (XII. 15.) számú határozatában felhatalmazta a polgármester, hogy a hulladékgazdálkodási közfeladat (közszolgáltatás) 2023. június 30-ig terjedő folyamatosságának biztosítása érdekében a vonatkozó jogszabályok szerint a szerződést aláírja és erről a képviselő-testületet tájékoztassa.

Az előkészítési folyamatok lezárultával, a tárgyalások eredményeként a közszolgáltatóval a hulladékszállításra vonatkozó szerződés megkötésre került (csatolt melléklet szerint).

Jelen előterjesztésben a 2023. január 1-től 2023. június 30-ig terjedő időszakra vonatkozó közszolgáltatási szerződést a Tisztelt Képviselő-testület elé terjesztjük utólagos jóváhagyásra.

Kérem a Tisztelt Képviselő-testületet az előterjesztés megvitatására, a határozati javaslat elfogadásra.

A döntéshozatal egyszerű szótöbbséget igényel.

Mellékletek:

- Hulladékgazdálkodási Közszolgáltatási Szerződés

**2**.

**Határozati javaslat**

1. Hévíz Város Önkormányzat Képviselő-testülete a ZALAISPA Regionális Hulladékgazdálkodási és Környezetvédelmi Nonprofit Zártkörűen Működő Részvénytársasággal (Székhely:8798 Zalabér 3096/12 hrsz. Cégjegyzékszám: 20-10-040253 KÜJ azonosító:102290525 KTJ azonosító 101865642 Adószám 14346628-2-20) határozott időre - 2023. január 1-től 2023. június 30-ig - kötött hulladékgazdálkodási közszolgáltatási szerződést jóváhagyja.

2. A Képviselő-testület felhatalmazza a polgármestert a szerződés végrehajtása érdekében szükséges további intézkedések megtételére.

Felelős: Papp Gábor polgármester

Határidő: azonnal

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Zerényi Attila | beruházási és műszaki ügyintéző |  |  |
| dr. Tüske Róbert | jegyző  törvényességi felülvizsgálat |  |  |