**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/966-1/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. február 09-ei nyilvános ülésére**

**Tárgy:** Visszavásárlási jog biztosítására bejegyzett elidegenítési tilalom törlése a Hévíz 1455/78/A/12. hrsz-ú ingatlanról

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat, valamint Szeredai Jenő József és Szeredai Jenőné (most: Fonnyadt Andrásné sz. Halami Janka Vera) között 1994. december 22. napján adásvételi szerződés jött létre a Hévíz 1455/78/A/11. hrsz-ú „lakás”, valamint az 1455/78/A/12. hrsz-ú „egyéb helyiség” megjelölésű 3 m² térmértékű ingatlanokra.

A szerződés 5. pontja szerint az eladót a vételtől számított 5 évig a szerződésben rögzített eladási áron visszavásárlási jog illeti meg, amely időpontig az ingatlant elidegenítési tilalommal is megterheli az Önkormányzat.

Az Önkormányzat visszavásárlási joga 1999. december 22. napján lejárt, és a jogosultság a „lakás” megjelölésű ingatlanról törlésre is került, azonban a Hévíz 1455/78/A/12. hrsz-ú „egyéb helyiség” megjelölésű ingatlant még a mai napig terheli.

Ennek megfelelően tehát szükséges hivatalból eljárás indítása a Zala Vármegyei Kormányhivatal Földhivatali Főosztályának Földhivatali Osztályánál (Keszthely) a visszavásárlási jog biztosítására bejegyzett elidegenítési tilalom törlése iránt tekintettel arra, hogy az Önkormányzat visszavásárlási joga lejárt. Az eljárás költsége 6.600.- forint.

**Tisztelt Képviselő-testület!**

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete elrendeli a Hévíz 1455/78/A/12. hrsz-ú „egyéb helyiség” megjelölésű 3 m² térmértékű ingatlanra a visszavásárlási jog biztosítására bejegyzett elidegenítési tilalom törlésének kezdeményezését.
2. A Képviselő-testület felhatalmazza a polgármestert, hogy a döntésről az ingatlan tulajdonosait, Szeredai Jenő Józsefet és Fonnyadt Andrásnét értesítse, és kezdeményezze a törlési eljárás megindítását az ingatlanügyi hatóságnál (Zala Vármegyei Kormányhivatal Földhivatali Főosztályának Földhivatali Osztálya - Keszthely) .

Felelős: Papp Gábor polgármester

Határidő: 2023. március 31.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |