cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/763-4/2023.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2023. február 9-i nyilvános ülésére**

**Tárgy:** HÉVÜZ Hévíz Városüzemeltetési Korlátolt Felelősségű Tárasaság 2023. évi üzleti terve, és az ügyvezető alapbérének emelése

**Az előterjesztő:** Papp Gábor polgármester

**Készítette:** Szintén László, közgazdasági osztályvezető

Czurda Gábor ügyvezető

**Megtárgyalta:** Pénzügyi, Turisztikai és Városfejlesztési Bizottság

HÉVÜZ Kft. felügyelő bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról. A társaság alapítása 3.000.000,- forint pénzbeli hozzájárulással történt.

Hévíz Város Önkormányzata a HÉVÜZ Kft-vel határozatlan idejű szerződést kötött a Hévíz város közigazgatási területén a gépjárművek parkolásának biztosítása közszolgáltatási tevékenység ellátása keretében tárgyban.

A közszolgáltatási szerződés 9. pontja meghatározza az éves elszámolást, mely szerint a kft a naptári év végét követő 30 napon belül elkészíti az éves jelentés, mely alapján felek felülvizsgálják az átalánydíj összegét. Amennyiben a havi átalánydíj éves szinten nem fedezi a Közszolgáltató közfeladat ellátásával kapcsolatos tevékenységének költségét, az Önkormányzat ennek tényét felülvizsgálja és ha a közszolgáltatás ellátásának módját, mértékét a felülvizsgálat alapján változatlanul hatályban tartja, akkor dönt, hogy vállalja a Közszolgáltatónak a jogosan felmerült valamennyi költségét megtéríti (Kompenzáció), mert a Közszolgáltató közfeladat ellátásával kapcsolatos gazdálkodásában a feladatok ellátása nem eredményezhet veszteséget.

A közszolgáltatás havi átalánydíjával el kell számolni, meg kell állapítani, hogy nincs-e alul, illetve túlfinanszírozás. A könyvelés külön munkaszámon gyűjti a parkolással kapcsolatos bevételeket és kiadásokat, így 2023.01.11-én a 2022. év 11. havi könyvelési adatok állnak rendelkezésre, melyhez kapcsolódó parkolásra vonatkozó munkaszámos főkönyvi kivonatot mellékletként becsatolok. A 2022.01-11. havi adatokból látható, hogy a parkolás időarányos közszolgáltatási bevétele 33.213.020 Ft volt, a parkolás időarányos nyeresége 1.538.116 Ft volt. Lesznek olyan költségek, amelyek csak év végén, illetve 2023. év elején kerülnek felosztásra, így ezeket a költségeket csak az éves beszámolóból lehet pontosan megállapítani, ahol a kiegészítő mellékletben szerepelni fog a parkolás tételes elszámolása.

Az üzleti terv a

1. városi várakozási (parkolási),
2. mozi üzemeltetési, rendezvénytechnikai szolgáltatási

feladatinak ellátására vonatkozóan készült el.

1. Parkolás költséghelyen a személyi ráfordítások a parkolás ellenőrök, parkolási irodavezető, valamint az ügyvezető illetményét tartalmazza 14%-os alapbér emeléssel. A társaság kiadásainak jelentős részét a bérek és azok járulékai jelentik. A dologi kiadást 13.968 eFt-ban tervezi. Az anyagi jellegű ráfordításoknál szintén a kiadások legnagyobb része magának a parkoló rendszernek a működtetésére, díjbevételek beszedésére, szabálytalan parkolás pótdíjbeszedésére, rendszerkapcsolatokra kerültek tervezésre. A társaság parkolási közszolgáltatás ellátásért éves szinten nettó 43.176.926 forintot fog átalánydíj formájában az önkormányzatnak számlázni, ami gyakorlatilag megegyezik a 2022. évivel. A parkolási tevékenységből nem képződhet eredmény, mert a nettó kiadásoknak meg kell egyezni a nettó átalánydíj összegével, a keletkezett esetleges többletről a társaság a beszámoló készítésekor elszámol.

Az előterjesztés 1. melléklete tartalmazza Hévíz Város Önkormányzat és a HÉVÜZ Városüzemeltetési Kft. közötti hatályos közszolgáltatási szerződés tervezett módosítását. A szerződés módosítását a 2021. és 2022. években szerzett tapasztalatok, kialakult gyakorlat, bekövetkezett változások eredményezték. A közszolgáltatási szerződés 8.2 pontjában rögzített átalánydíj finanszírozási ideje módosul és a 3.321.302 Ft + ÁFA összeg a 2023. évi felülvizsgálatig 2023. március 1-ig biztosítja működés fedezetét, mely továbbra is havi ütemezésben kerül átutalásra.

1. A mozi és rendezvénytechnikai feladatok ellátásra a likviditás biztosítása miatt van szüksége a kft-nek bevételi oldalon átalánydíj megállapítására. A kapott átalányról következő év elején el kell számolnia a kft-nek, és amennyiben eredménye képződik a fenntartó Képviselő-testület dönt a felhasználásáról. Az éves átalánydíjat nettó 21.246.000,- Ft-ban került megtervezésre, ami forintra megegyezik a 2022. évivel. Tartalmazza a mozigépészek, rendezvénytechnikusok és a takarító bérét 14%-os béremeléssel számolva. Dologi kiadásra -2.859.000,- Ft hiánnyal számol a költségvetés. A működési költségeket a mozijegy, büfé, terembérlet és hangosítás bevételből igyekszik a társaság pótolni.

Fentiek alapján, a HÉVÜZ Hévíz Városüzemeltetési Kft. 2023. évi üzleti tervét nettó 64.423 ezer forint átalány árbevétellel és ezzel megegyező összegű ráfordítással nulla pozitív eredménnyel elfogadja.

Az előterjesztés 1. számú mellékletét képező üzleti terv elfogadását javasoljuk a Képviselő-testületnek

A döntés egyszerű szótöbbséget igényel.

Mellékeltek:

1. 2023. évi üzleti terv

2. parkolási jelentés

3. Várakozási (parkolási) Közszolgáltatási szerződés módosítás

**2.**

**1. Határozati javaslat**

(A határozat a HÉVÜZ Hévíz Városüzemeltetési Kft. \_\_\_\_\_. számú alapítói határozatának minősül)

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. Társaság (székhely: 8380 Hévíz, Kossuth Lajos utca 5. As 2. adószám: 28999717-2-20 cégjegyzékszám: 20-09-077393) 2023. évi üzleti tervét 64.293 ezer forint nettó értékesítési árbevétellel és ezzel megegyező összegű ráfordítással nulla pozitív eredménnyel elfogadja.
2. A parkolási tevékenységre, az előterjesztés szerinti ütemezéssel nettó 43 176 926 Ft-ot biztosít a 2023. évi költségvetés terhére.
3. A mozi és rendezvénytechnikai feladatok ellátására nettó 21.246.000,- Ft-ot biztosít a 2023. évi költségvetés terhére.
4. A Képviselő-testület felkéri a HÉVÜZ Hévíz Városüzemeltetési Kft ügyvezető igazgatóját, hogy a társaság üzleti tervének végrehajtására a szükséges intézkedéseket tegye meg.

Felelős: Czurda Gábor ügyvezető

Határidő: 2023. február 28.

**2. Határozati javaslat**

(A határozat a HÉVÜZ Hévíz Városüzemeltetési Kft. \_\_\_\_\_. számú alapítói határozatának minősül)

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. (székhely: 8380 Hévíz, Kossuth Lajos utca 5. As 2. adószám: 28999717-2-20 cégjegyzékszám: 20-09-077393) ügyvezetőjének Czurda Gábornak alapbérét 14%-os emeléssel bruttó 893.304 Ft összegben állapítja meg.
2. A Képviselő-testület felkéri a HÉVÜZ Hévíz Városüzemeltetési Kft. ügyvezető igazgatóját, hogy munkaszerződésének módosítását a Dr. Farkas Sándor - Dr. Farkas és Társai Ügyvédi Irodával végeztesse el.

Felelős: Czurda Gábor ügyvezető

Határidő: 2023. február 28.

**3. Határozati javaslat**

(A határozat a HÉVÜZ Hévíz Városüzemeltetési Kft. \_\_\_\_\_. számú alapítói határozatának minősül)

1. Hévíz Város Önkormányzat Képviselő-testülete tudomásul veszi, hogy a HÉVÜZ Hévíz Városüzemeltetési Kft. (székhely: 8380 Hévíz, Kossuth Lajos utca 5. As 2. adószám: 28999717-2-20 cégjegyzékszám: 20-09-077393), mint várakozási (parkolási) közszolgáltatási szerződés szerinti közszolgáltató 2022. évi éves jelentése alapján a közszolgáltatási szerződés átalányaiból származó bevételek időarányosan fedezték a kiadásokat.

2. A Képviselő-testület a 2022. február 1-től hatályos várakozási (parkolási) közszolgáltatási szerződés módosítását az előterjesztés 3. melléklete szerint 2023. március 1-i hatályba lépéssel jóváhagyja és felhatalmazza a polgármestert és az ügyvezetőt a módosítás aláírására.

Felelős: Papp Gábor polgármester

Czurda Gábor ügyvezető

Határidő: 2023. március 1.

*előterjesztés 3. melléklete:*

**Várakozási (parkolási) Közszolgáltatási szerződés**

HÉVÍZ

**módosítása**

Amely létrejött, egyrészről **Hévíz Város Önkormányzat** (székhelye: 8380 Hévíz, Kossuth Lajos utca 1. szám, önkormányzati törzsszám: 15734374, statisztikai számjele: 15734374-8411-321-20) képviseletében Papp Gábor polgármester,

(a továbbiakban: Önkormányzat) másrészről pedig:

HÉVÜZ Hévíz Városüzemeltetési Korlátolt Felelősségű Társaság

(Cg. 20-09-077393, 8380 Hévíz, Kossuth Lajos utca 5. alagsor 2., adószám: 289997171 bankszámlaszám: 11749077-21451023) képviseletében: Czurda Gábor ügyvezető, (a továbbiakban: Közszolgáltató) továbbiakban együttesen Felek, között alulírott helyen és időben a következő feltételek szerint:

1. A Felek között 2022. február 1-től hatályos várakozási (parkolási) Közszolgáltatási szerződés Hévíz (a továbbiakban: parkolási közszolgáltatási szerződés) 8.2. és 8.4 pontjai helyébe a következő rendelkezések lépnek:

„8.2. Havi átalánydíjat a szerződő Felek a szerződésben foglalt közfeladat-ellátás és annak biztosításhoz szükséges szolgáltatási szerződések alapján, az alábbiakban határozzák meg:

|  |  |  |  |
| --- | --- | --- | --- |
| **Havonta számlázandó általánydíj** | **Nettó** | **ÁFA** | **Összesen** |
| 2023. január 02. | 3 321 302 | 896 752 | 4 218 054 |
| 2023. február 01. | 3 321 302 | 896 752 | 4 218 054 |
| 2023. március 01. | 3 321 302 | 896 752 | 4 218 054 |
| 2023. április 01. | 3 321 302 | 896 752 | 4 218 054 |
| 2023. május 01. | 3 321 302 | 896 752 | 4 218 054 |
| 2023. június 01. | 3 321 302 | 896 752 | 4 218 054 |
| 2023. július 01. | 3 321 302 | 896 752 | 4 218 054 |
| 2023. augusztus 01. | 3 321 302 | 896 752 | 4 218 054 |
| 2023. szeptember 01. | 3 321 302 | 896 752 | 4 218 054 |
| 2023. október 01. | 3 321 302 | 896 752 | 4 218 054 |
| 2023. november 01. | 3 321 302 | 896 752 | 4 218 054 |
| 2023. december 01. | 3 321 302 | 896 752 | 4 218 054 |
| 2024. január 02. | 3 321 302 | 896 752 | 4 218 054 |
| **Összesen** | **43 176 926** | **11 657 776** | **54 834 702** |

„8.4. Az átalánydíj havonta esedékes. A Közszolgáltató minden hónap 5. (ötödik) napjáig benyújtja az Önkormányzat részére az előző havi teljesítéséről számlát, amelyhez teljesítés igazolási nyilatkozatot kell mellékelni.

A teljesítés igazolására az Önkormányzat részéről Hévízi Polgármesteri Hivatal szabályzata kötelezettségvállalás, ellenjegyzés, érvényesítés és utalványozás, szakmai teljesítés rendjéről alapján kijelölt jogosulttal történi. A teljesítés napja a tárgyhó utolsó napja. „

2. A parkolási közszolgáltatási szerződés 2. sz. melléklete helyébe e szerződés 1. sz. melléklet lép.

3. Jelen szerződés 2023. március 1-én lép hatályba – mely a 2022. február 1-től hatályos várakozási (parkolási) Közszolgáltatási szerződés Hévíz elválaszthatatlan mellékletét képezi - 4 (négy), egymással mindenben megegyező példányban készült, melyből 3 (három) példány az Önkormányzatot, 1 (egy) példány a Közszolgáltatót illeti.

4. A Szerződést aláírására Hévíz Város Önkormányzat Képviselő-testülete a \_\_\_\_ /2023. (\_\_\_. \_\_\_.) határozatával adta meg a felhatalmazást.

Felek a jelen szerződést átolvasták, értelmezték, és mint akaratukkal mindenben megegyezőt helybenhagyólag aláírták.

Hévíz, 2023. \_\_\_\_\_\_\_ \_\_\_\_.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hévíz Város Önkormányzat  képviseletében  Papp Gábor  polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HÉVÜZ Kft.  képviseletében  Czurda Gábor  ügyvezető |

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | HÉVÜZ Kft ügyvezető |  |  |